ärileht.ee
15. juuli 2015 17:00
Hõralaid maksab 999 000 eurot.
Veebilehekülg privateislandsonline.com vahendab maailma rikastele ja vägevatele erilisi kuulutusi, müüakse saari. Teiste seast leiab ka kaks Eesti saart - Haapsalu ja Hõra saar. Tegelikult on neil saartel pisut teised nimed.
Haapsalu saar (tegelikult Väike-Roograhu laid) hind on 1,2 miljonit eurot. Saare suurus on 5,02 hektarit. Lehel kirjutatakse peamiselt Haapsalust kui armsast väikesest mereäärsest linnast. Asub linn tõepoolest selle vahetus läheduses.
Kinnistusraamatu andmetel on saar tulundusmaa ja selle omanik on 1997. aastal sõlmitud asjaõiguslepingu alusel Diana Polov, kirjutas 2013. aastal portaal Läänlane.
Ridala valla maa- ja kinnisvaraspetsialisti Janno Valdna sõnul on Tagalahel eraomandis neli laidu: Mustassaar ehk Pleesi laid, Hipparahu, Suur-Roograhu ja Väike-Roograhu.
Väike-Roorahu laid
Vaata Väike-Roograhu laiu infot ja fotosid siit. http://www.privateislandsonlin...
Hõra saar ehk Hõralaid maksab 24,28 hektari juures 999 000 eurot. Hõra kohta on kirjas, et inimese jälgi on siin vähe näha, on üks lagunenud taluhoone. Ehitusluba on aga antud 300-ruutmeetrise hoone ehitamiseks. Saarel asub vana kaev, seega on olemas joogivesi. Saare ümber on puhas merevesi, kus on rohkelt kala. Veebileht soovitab saarele rajada kas salajase luksusvilla või lihtsa talumaja. „Tänapäeva maailmas võib väga harva leida midagi nii privaatset ja suletut kui see saar," on veebilehel kirjas.
Ärilehe andmetel kuulub Hõralaid skandaalsele ärimehele, endisele Weroli omanikule Erki Aavikule. See saar kirjutati 2006. aastal Mariette Aaviku nimele. See oli aeg, mil Erki Aaviku suhtes käis uurimine. Tol perioodil loobus ta suurest hulgast kinnisvarast. 2013. aastal on Hõralaid aga mehe kätte tagasi jõudnud. Nüüd siis on see müügis.
Vaata Hõralaiu infot ja fotosid siit. http://www.privateislandsonlin...
KAART ja FOTOD: Rikastele saari müüv lehekülg pakub ka kaht Eesti saart. Üks müüjatest on skandaalne ärimees!